VS002561
Datum: 2003-12-08T01:00:00.000+01:00
datum_sodbe_i_stopnje: 2011-07-29T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe glave in možganov in njihove posledice
fischer: izredno hudi primeri
odskodnina: 198.000 EUR (končni znesek odškodnine je bil ustrezno znižan glede na 40% prispevek oškodovanca in plačano akontacijo odškodnine)
opombe: II Ips 106/2012 Reviziji tožeče stranke je bilo delno ugodeno tako, da je bila odškodnina za duševne bolečine zaradi zmanjšanja življenjske aktivnosti zvišana za 30.000 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

do 5 let

Soodgovornost oškodovanca je 40% - dogovor strank.

## Škodni dogodek

Prometna nesreča, kot pešca ga je zbilo motorno vozilo. Škodne posledice so na meji katastrofalne škode.

## Poškodba

Huda poškodba možganov, odrgnine v čelnem in zatilnem delu; površinske odrgnine na obrazu - desno in pod kolenom.

## Telesne bolečine

40.000 EUR Na začetku je bil komatozen, vendar je vsaj od 16 dne po poškodbi pa ves čas zdravljenja čutil izredno veliko neugodje, če ne bolečine. Navajanje na hojo in uporaba ortoze je izredno boleča terapija.

#### Hospitalizacija

Več hospitalizacij - skupaj s časom, prebitim v Zavodu za rehabilitacijo invalidov - 9 mesecev; uporaba invalidskega vozička, terpevtskega kolesa, ortoze, hodulje.

#### Rehabilitacija

V Zavodu za rehabilitacijo invalidov - 3 mesece in 10 dni; tetrapareza z znižanim tonusom trupa in zvišanim tonusom v udih, ni hodil, ni stal, na verbalna navodila se je slabo odzival, inkontinenten, spontanega govora nesposoben, moral se je na novo učiti govorjenja in izvajanja vseh opravil.

#### Nevšečnosti med zdravljenjem

Umetna ventilacija, sedacija, intubacija 16 dni, motnje požiranja, visoka vročina, septično stanje, nekaj časa nesposoben samostojnega obračanja.

## Strah

3.000 EUR Ne glede na velik mentalni primanjkljaj, se je gotovo bal zdravljenja, bolnišnic, posegov in odtrganosti od doma.

## Zmanjšanje življenjske aktivnosti

150.000 EUR ZŽA Trajni invalid, še po sedmih letih zdravljenje ni končano. Normalnega otroštva in življenja ni sposoben. Hude psihične posledice poškodbe, rednega pouka ni sposoben obiskovati, s težavami se uči osnovnih življenjskih opravil. Odziva se s kriki in posameznimi besedami, govora, komunikacije, risanja, računanja, pisanja branja ipd. ni sposoben. Prizadeta je tudi motorika. Nezmožnost fine motorike, slabša moč desne roke. Prizadeto je ravnotežje, hoja, spastičnost, zaradi česar so se razvile tudi prikrajšave, ki so vidne in onemogočajo normalno hojo; večinoma uporablja invalidski voziček. Potrebuje 24 urni nadzor. Hrani se sam, a nespretno. Potrebuje pomoč pri oblačenju in negi. Obiskuje šolo s prilagojenim programom. Govor se mu počasi vrača. Ima izbruhe jeze in joka, da se zaveda svojega stanja.

#### Opis invalidnosti

100% invalid.

## Skaženost

5.000 EUR Nesposoben za samostojno hojo, uporabljati mora voziček. Če že hodi, je hoja šepajoča, samostojno naredi le nekaj korakov. Levo nogo obremeni plantigradno, z desno stopa na prste. Nagnjen je levo in naprej. Uporabljati mora ortozo. Je nestabilen, zaletava se, hoja je asimetrična. Zaveda se prizadetosti, vendar zaradi mentalnega primanjkljaja ne v vsej razsežnosti.

---

OZ člen 179